钦定古今图书集成/理学汇编/学行典/第271卷 > 韩奕
## 钦定古今图书集成/理学汇编/学行典/第271卷 > 韩奕

按《明外史韩奕传》：“奕字公望，吴县人。为人端雅贞静，
虽居市廛，若处岩壑。嗜读书，无所不览。少有目眚，筮
卦得蒙，知疾不可疗，遂扁其室曰蒙斋，绝意仕进。与
王宾友善，偕隐于医。建文中，姚善来知苏州，折节下
士，闻奕名，特诣之，奕不与见，于中门布帘内，自言不
在，善乃去。一日，伺奕在，掩入其室，奕急避之楞伽山”，
善随至，则已泛小舟入太湖矣。善叹曰：“韩先生所谓
名可得闻，身不可得见也。”吴中高士，以奕与宾为称
首云。